Η **ΒΙΑΝΕΞ Α.Ε.** είναι ελληνική φαρμακευτική εταιρία που ιδρύθηκε το 1971 από τον Παύλο Γιαννακόπουλο, και η οποία ασχολείται με τη φαρμακευτική βιομηχανία από το 1924.

Η εταιρεία ασχολείται με την παραγωγή, εμπορία, εξαγωγή και διανομή φαρμακευτικών σκευασμάτων. Παράλληλα διαθέτει τέσσερα εργοστάσια παραγωγής και το 2023 ανακοινώθηκε το σχέδιο κατασκευής πέμπτου.

Η Βιανέξ συνεργάζεται με εταιρείες όπως οι Merck&Co, (ΗΠΑ), Sanofi Pasteur MSD (Γαλλία) και Takeda Pharmaceutical Company Limited (Ιαπωνία) για την διάθεση των προϊόντων τους στην Ελλάδα. 

Το 60% της παραγωγής της εταιρείας προορίζεται για εξαγωγή. Η χώρα εξάγει προϊόντα 56 χώρες της Ευρώπης, της Μέσης Ανατολής, της Αφρικής και της Ασίας. Παράλληλα διαθέτει δικό της τομέα έρευνας και ανάπτυξης.

Το 2021 ο τζίρος του Ομίλου ΒΙΑΝΕΞ ανήλθε στα 405.9 εκατομμύρια ευρώ.

Ιστορικό
--------

Η δραστηριοποίηση της οικογένειας Γιαννακόπουλου στο χώρο του φαρμάκου ξεκίνησε το 1924 από το φαρμακείο της οδού Πειραιώς. Το καθοριστικό βήμα έκανε ο Παύλος Γιαννακόπουλος το 1960, με την ίδρυση της εταιρείας ΦΑΡΜΑΓΙΑΝ, η οποία το 1971 έγινε ανώνυμη εταιρεία και μετονομάστηκε σε ΒΙΑΝΕΞ Α.Ε.

Το 1977 ξεκίνησε η βιομηχανική δραστηριότητα της Εταιρείας με τη δημιουργία του Α’ Εργοστασίου, κατασκευασμένου στην Εθνική Οδό Αθηνών-Λαμίας.

Το 1983 αγοράστηκε το εργοστάσιο της εταιρείας Winthrop-Sterling (Β’ Εργοστάσιο) στην Παλλήνη, ενώ το 1985 αγοράστηκε το εργοστάσιο της Upjohn (Γ’ Εργοστάσιο) στην ίδια περιοχή. Και τα δύο εργοστάσια εκσυγχρονίστηκαν και οι γραμμές παραγωγής τους επεκτάθηκαν, καλύπτοντας τις πιο σύγχρονες απαιτήσεις.

Από τότε, παράλληλα με τη διεύρυνση της παραγωγικής βάσης, εφαρμόστηκε και ένα πρόγραμμα τεχνολογικής εξειδίκευσης που απογείωσαν την ανοδική πορεία της ΒΙΑΝΕΞ.

Το 1997, οι εγκαταστάσεις της εταιρείας Hoechst στη Βαρυμπόμπη περιήλθαν στην ιδιοκτησία της ΒΙΑΝΕΞ, για να στεγαστούν τα Γραφεία της Κεντρικής Διοίκησης και το Κέντρο Διανομής τελικών προϊόντων.

Το 1999 αγοράστηκε η μονάδα παραγωγής αντιβιοτικών του Ινστιτούτου Φαρμακευτικής Έρευνας & Τεχνολογίας στη Βιομηχανική Ζώνη Πατρών (Δ’ Εργοστάσιο), στην οποία έγιναν εκτεταμένες εργασίες ανακαίνισης και αναβάθμισης, καλύπτοντας τα αυστηρότερα πρότυπα παραγωγής. 

Το 1995 ιδρύεται η θυγατρική εταιρεία ΒΙΑΝ Α.Ε. για τη διακίνηση και εμπορία γνωστών μη συνταγογραφουμένων φαρμακευτικών προϊόντων (ΜΗΣΥΦΑ), συμπληρωμάτων διατροφής, διαγνωστικών και παραφαρμακευτικών προϊόντων.

Το 2011, η Βιανέξ έγινε εγκεκριμένος προμηθευτής από τον Παγκόσμιο Οργανισμό Υγείας.

Προιόντα
--------

Γενικότερα, η εταιρεία παράγει φάρμακα, συνταγογραφούμενα και μη, συμπληρώματα διατροφής, βρεφικά διατροφικά προϊόντα, καλλυντικά και ιατροτεχνολογικά προϊόντα.

Παραπομπές
----------

1. ↑  «Vianex». *www.vianex.gr*. Ανακτήθηκε στις 16 Νοεμβρίου 2020.
2. ↑  «ExportLeaders.gr VIANEX S.A. Synonymous with the history of the Greek pharmaceutical industry.». Αρχειοθετήθηκε από το πρωτότυπο στις 31 Ιουλίου 2016. Ανακτήθηκε στις 14 Οκτωβρίου 2017.
3. ↑  «Δ. Γιαννακόπουλος: Πέμπτο εργοστάσιο στα σχέδια της ΒΙΑΝΕΞ – Είσοδος και σε άλλους κλάδους». *Insider*. 13 Φεβρουαρίου 2023. Ανακτήθηκε στις 11 Μαρτίου 2023.
4. ↑  Vianex.gr Exports
5. ↑  «ExportLeaders.gr VIANEX S.A. Synonymous with the history of the Greek pharmaceutical industry.». Αρχειοθετήθηκε από το πρωτότυπο στις 31 Ιουλίου 2016. Ανακτήθηκε στις 14 Οκτωβρίου 2017.
6. ↑  «ΒΙΑΝΕΞ: Χρονιά ρεκόρ το 2021 για την κορυφαία ελληνική φαρμακοβιομηχανία». *Ημερησία*. 7 Απριλίου 2022. Ανακτήθηκε στις 11 Μαρτίου 2023.
7. ↑  «ExportLeaders.gr VIANEX S.A. Synonymous with the history of the Greek pharmaceutical industry.». Αρχειοθετήθηκε από το πρωτότυπο στις 31 Ιουλίου 2016. Ανακτήθηκε στις 14 Οκτωβρίου 2017.
8. ↑  «ExportLeaders.gr VIANEX S.A. Synonymous with the history of the Greek pharmaceutical industry.». Αρχειοθετήθηκε από το πρωτότυπο στις 31 Ιουλίου 2016. Ανακτήθηκε στις 14 Οκτωβρίου 2017.

Εξωτερικοί σύνδεσμοι
--------------------

* Επίσημος ιστότοπος